楚岫雲

楚岫雲，本名譚耀鑾，廣東東莞人，省港著名粵劇演員、電影演員。1940年代，同譚蘭卿、衛少芳、上海妹並稱「粵劇四大名旦」。

生平 
楚岫雲喺廣州出世，初時叫譚耀鑾。11歲拜巢雪舟爲師，又跟伍冉明學打翻學咗一年。14歲開始登台，由老豆改藝名「楚岫雲」。因爲唱功掂當，15歲就做到正印花旦，1938年，喺佢演嘅第一齣電影《梅知府》做女主角；同年10月，去香港入「太平」劇團同馬師曾同台做大戲。1939年入南洋電影公司，同鄺山笑合作拍《蕩寇志》、《八美圖》、《鍾無艷》，仲去美國、加拿大登台。1940年5月，返香港，應白玉堂邀請入「中華」劇團做第二花旦。1941年12月，薛覺先請佢入「覺先聲」劇團做正印花旦。之後去越南登台。1947年，由越南返廣州，入「非凡響」劇團，同何非凡喺廣州海珠大戲院連做300幾場《情僧偷到瀟湘館》，場場滿座。嗰時，楚岫雲經已同譚蘭卿、衛少芳、上海妹齊名，被譽為粵劇「四大名旦」。

1949年，入「永光明」劇團，同呂玉郎合作做《可憐女》、《淒涼姐妹碑》、《紅娘子》、《嫦娥奔月》，又做過《林衝休妻》。1955年9月至到1956年6月，同馮俠魂拍檔連做三百場《牛郎織女》，亦場場爆滿。1964年之後，身子太差無再登台。1970年代尾，喺廣東省青年粵劇團教學生。1980年1月14號，因爲肺癌過身。

電影 
梅知府
風流債
梅開二度
十二寡
鍾無艷
竹織鴨
生武松
蕩寇志
醋淹藍橋
國難財主
八美圖
黑衣怪人
殺人小姐
蕩寇志
劉金定斬四門
夏迎春
陳夢吉與荒唐鏡
可憐女

攷 

譚氏
東莞人
粵劇演員
香港電影女演員